Document ID: 31986R2429

Uredba Komisije (EGS) št. 2429/86
z dne 31. julija 1986
o postopku za določanje deleža mesa v pripravljenem in konzerviranem mesu, ki se uvršča pod podštevilko ex 16.02 B III b) 1) nomenklature, vsebovane v Prilogi k Uredbi (EGS) št. 2184/86
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Uredbe Sveta (EGS) št. 97/69 z dne 16. januarja 1969 o ukrepih za enotno uporabo nomenklature skupne carinske tarife [1], kakor je bila nazadnje spremenjena z Uredbo (EGS) št. 2055/84 [2], in zlasti člena 3 Uredbe,
ker je z določbami treba zagotoviti enotno uporabo nomenklature, vsebovane v Prilogi k Uredbi Komisije (EGS) št. 2184/86 z dne 11. julija 1986 o določitvi izvoznih nadomestil za goveje in telečje meso [3], da bi se pripravljeno in konzervirano goveje meso (brez drobovine in maščobe) lahko razvrstilo;
ker se skladno s podštevilkami 16.02 B III b) ex 1) ex aa) (11), (22), (33), (44) in 16.02 B III b) ex 1) ex bb) (11), (22), (33), (44) in (55) nomenklature, vsebovane v Prilogi k Uredbi (EGS) št. 2184/86, pripravljeno in konzervirano goveje meso razvršča glede na masni odstotek mesa (brez drobovine in maščobe);
ker je treba določiti postopek za ugotavljanje masnega odstotka mesa (brez drobovine in maščobe);
ker izsledki raziskav kažejo, da postopek, naveden v Prilogi k tej uredbi, zagotavlja najboljše zaščitne ukrepe;
ker predvidene določbe niso v skladu s stališčem Odbora za skupno carinsko tarifno nomenklaturo in je zato Komisija predlagala Svetu, naj sprejme določbe po postopku, določenem v členu 3 Uredbe (EGS) št. 97/69;
ker tri mesece po tistem, ko je bil predlog predložen Svetu, ta ni ukrepal in je zato primerno, da Komisija sprejme predlagane določbe po prej navedenem postopku v Uredbi (EGS) št. 97/69,
SPREJELA NASLEDNJO UREDBO:
Člen 1
Masni odstotek mesa v pripravljenem in konzerviranem govejem mesu (brez drobovine in maščobe), ki se uvršča pod podštevilke 16.02 B III b) ex 1) ex aa) (11), (22), (33), (44) in 16.02 B III b) ex 1) ex bb) (11), (22), (33), (44) in (55) nomenklature, vsebovane v Prilogi k Uredbi (EGS) št. 2184/86, se določi po postopku, ki je opisan v Prilogi k tej uredbi.
Člen 2
Ta uredba začne veljati enaindvajseti dan po objavi v Uradnem listu Evropskih skupnosti.
Uredba je v celoti zavezujoča in se uporablja v vseh državah članicah.
V Bruslju, 31. julija 1986

Labels: 17
6